**Telki Község**

**Polgármestere**

**Előterjesztés**

 **Konzorciumi együttműködési megállapodás**

**módosításáról**

**Az előterjesztés mellékletei**: 1 db

**Az előterjesztést tárgyalja**: ----

**Az előterjesztés elfogadása**: egyszerű többség

Az „Észak-Magyarországi szennyvízelvezetési és -kezelési fejlesztés 7. (ÉMO 7)” című, KEHOP-2.2.2-15-2016-00081 azonosítószámmal ellátott projekt keretében a 2018.06.12. napjától hatályos 1084/2016. (II. 29.) Korm. határozat értelmében a tárgyi projekt esetében a támogatást igénylők nevei közül Fót Város Önkormányzata törlésre került, helyette pedig a DMRV Duna Menti Regionális Vízmű Zártkörűen Működő Részvénytársaság kerül nevesítésre.

Ennek értelmében szükségessé vált a tárgyi projekt 2017. 12. 13. napján hatályba lépett Konzorciumi Megállapodás módosítása.

A fentiek alapján kérem a Tisztelt Képviselő Testületet, a mellékelt konzorciumi együttműködési megállapodás módosítás elfogadására.

Telki, 2018. június 20.

 Deltai Károly

polgármester

**Határozati javaslat**

**Telki község Képviselő-testülete**

**/2018.( VI. )Öh. számú**

**Határozata**

**Konzorciumi együttműködési megállapodás**

**módosításáról**

Telki Község képviselő-testülete úgy határozott, hogy a Környezeti és Energiahatékonysági Operatív Program keretében támogatásban részesített szennyvízelvezetési és -tisztítási, hulladékgazdálkodási és ivóvízminőség-javító beruházások megvalósítását szolgáló projektek megvalósítására vonatkozó

Észak-Magyarországi szennyvízelvezetési és -kezelési fejlesztés 7. (ÉMO 7) projekt konzorciumi együttműködési megállapodás 2. számú módosítását jóváhagyja.

A képviselő-testület felhatalmazza Deltai Károly polgármestert a mellékelt Konzorciumi Együttműködési Megállapodás módosításának aláírására.

**Felelős:**  Polgármester

**Határidő:**   azonnal